ศูนย์บรรเทาสาธารณภัยกองพันทหารปืนใหญ่ที่ 105 จังหวัดนครนครศรีธรรมราช เข้าช่วยเหลือประชาชนประสบภัยน้ำท่วม
ศูนย์บรรเทาสาธารณภัยกองพันทหารปืนใหญ่ที่ 105  ร่วมกับ อบต.กรุงชิง  อบต.นบพิตำ และชุดผู้ใหญ่บ้านในพื้นที่อำเภอนบพิตำ จังหวัดนครนครศรีธรรมราช เข้าสำรวจพื้นที่ประสบภัยน้ำท่วม ที่หมู่ 3 , 4 , 5 , 7 และหมู่ 10 เพื่อเข้าสำรวจความเสียหาย

ผลการตรวจ พบสะพานขาดในพื้นที่บ้านทับน้ำเต้า ซึ่งได้รับผลกระทบจากน้ำที่ไหลลงมาจากบนเขา โดยทีมงานทั้งหมดประชุมวางแผนการแก้ปัญหา การเตรียมการและสำรวจช่องสร้างสะพานลิงเพื่อใช้ลำเลียงและเข้าช่วยเหลือประชาชน พร้อมทั้งเข้าช่วยเหลือประชาชนขนย้ายสิ่งของในบริเวณพื้นที่ๆ มีการกัดเซาะตลิ่ง และได้ประสานงานกับผู้ใหญ่บ้านในพื้นที่อย่างใกล้ชิด เพื่อสามารถเข้าช่วยเหลือประชาชนได้อย่างทันท่วงที ผลการปฏิบัติเป็นไปด้วยความเรียบร้อย


ส่วนศูนย์บรรเทาสาธารณภัยกองร้อยฝึกรบพิเศษที่ 4 กองทัพภาคที่ 4 ได้จัดกำลังพล  4  ชุด  จำนวน  48  นาย เข้าช่วยเหลือประชาชนในพื้นที่อำเภอสิชล  ที่ได้รับผลกระทบจากภัยน้ำท่วม